**Hærens skole for rekrutt- og fagutdanning** (HSRF) er en avdeling i Hærens våpenskole som ble etablert høsten 2019. Avdelingen skal være en felles rekruttskole for alle Hærens avdelinger, samt utdanne befal gjennom Lagførerskolen.

All grunnutdanning skal skje på Terningmoen leir, mens fag- og videreutdanningen skal skje på Rena leir.

Bakgrunn
--------

Bakgrunnen for opprettelse av avdelingen er at de operative avdelingene skal avlastes fra å drive med rekruttutdanning 3-4 måneder i året, slik at avdelingene kan fokusere mer på sine andre oppdrag. Ved å gi alle rekrutter lik utdanning vil flere soldater få godkjent verneplikt, som igjen medfører at de kan bli brukt i styrkestrukturen og tjenestegjøring i Heimevernet på et eventuelt senere tidspunkt.

Fasiliteter
-----------

Terningmoen leir befinner seg noen få kilometer vest for Elverum sentrum. Selve leiren består av et større kasserne-bygg for rekruttene, flere sove-fasiliteter for befal og gjennomgående (andre vernepliktige som jobber tett med befal slik at leiren går rundt), samt en rekke klasserom. Det er også et større uteareal, og et eget bygg som inneholder messa og en kantine. Like utenfor leiren ligger det et større øvingsfelt, bestående av mange skytebaner og et stort skogsareal som benyttes under utdanning av rekruttene, samt feltøvelser for soldater fra hele hæren. Det er også bygd opp en samling tomme bygg, som benyttes både som hindreløype og til trening i strid i bebygd området (SIBO).

Lagførerskolen
--------------

HSRF utdanner også lagførere til Hæren gjennom *Lagførerskolen* som gjennomføres årlig med oppstart i oktober.

Skolen gjennomfører nivådannende utdanning for lagførere i Hæren med gradsnivå OR-4 (korporal). Etter fullført og bestått utdanning kan en jobbe som lagfører ved en av Hærens avdelinger. Fra april 2023 ble kursets varighet utvidet fra 14 uker til 9 måneder, og det tas også inn svenske og danske soldater.

Etter at Hærens Befalsskole ble nedlagt i 2018, ble den nyetablerte Hærens Lagførerskole underlagt Manøverskolen som en egen seksjon. Skolen ble senere organisert under HSRF.

Historie
--------

HSRF ble etablert høsten 2019 ved Garnisonen i Porsanger og bataljonsledelse på Rena og besto da av ett kompani (KP A). Avdelingen gav da grunn- og fagutdanning av soldater som skulle til Garnisonen i Sør-Varanger (GSV). Skolen er forventet fullt etablert i 2028.

Høsten 2020 relokaliserte HSRF Kompani A til Rena leir, der utdanning til GSV ble videreført. Samtidig startet HSRF utdanning av soldater til andre avdelinger i Hæren og Forsvaret, deriblant Forsvarets fellestjenester og Forsvarets sanitet.

I januar 2021 ble Gardens rekruttskole 6. gardekompani overført til HSRF, og blir nå kalt Kompani G. Kompani G har tidligere vært lokalisert til Heistadmoen og før det, Evjemoen. Våren 2021 ble Kompani B etablert og skal utdanne soldater til blant annet Porsanger bataljon.

Utdanning på rekruttskolen
--------------------------

Rekruttperioden er de første 6–8 ukene i førstegangstjenesten der vernepliktige får den militære grunnutdanningen.

Noe av det som læres er blant annet:

* Våpenopplæring og stridsteknikk
* Sluttet orden
* Førstehjelp og sanitet
* Fysisk trening
* Kart og kompass

Referanser
----------

1. ↑
2. 1 2  «Hærens våpenskole, Forsvaret - Mannskapsforvalter». *karrierestart.no*. Besøkt 3. mars 2022.
3. ↑  «Et viktig skritt inn i framtiden». *Forsvaret*. Besøkt 3. mars 2022.
4. ↑  Mostue, Andrea Vasholmen (6. april 2021). «Nå er det slutt på at rekruttene utdannes i avdeling». *forsvaretsforum.no*. Besøkt 3. mars 2022.
5. ↑  «Lagførerskolen i Hæren». *Forsvaret*. Besøkt 7. april 2023.
6. ↑  «Her skapes Hærens nye lagførere». *Forsvaret*. Besøkt 3. mars 2022.
7. ↑
8. ↑
9. ↑  «Lagførerkurs i Hæren». *Forsvaret*. Besøkt 3. mars 2022.
10. ↑  «Lagførerskolen med historiske endringer». *Forsvaret*. Besøkt 7. april 2023.
11. ↑  «Lagførerutdanning ved Hærens Lagførerskole». *Stratagem* **(norsk)**. 9. oktober 2019. Besøkt 19. mars 2021.
12. ↑  «Hæren søker nye instruktører og lagførere». *stilling.forsvaretsforum.no*. 5. mars 2021. Besøkt 3. mars 2022.
13. ↑  Kristoffersen, Tor Kjetil (9. januar 2019). «(+) Får rekruttskole: 10 nye arbeidsplasser og 50 flere soldater i året til Porsangmoen». *iFinnmark* **(norsk)**. Besøkt 3. mars 2022.
14. ↑  «Først inn på Hærens nye rekruttskole». *Forsvaret*. Besøkt 3. mars 2022.
15. ↑  «Forsvaret, arbeidsplasser og bosetting». *Bladet Vesterålen*. 20. juni 2021. Arkivert fra originalen 2. januar 2022. Besøkt 3. mars 2022.
16. ↑  Therese Westermann, Frederik Ringnes (24.01.2021). «Et viktig skritt inn i framtiden». Forsvaret. Besøkt 27. januar 2021.
17. ↑  Andrea Vasholmen Mostue (23. januar 2021). «Garden har ikke lenger egen rekruttskole». Forsvarets forum. Besøkt 27. januar 2021.
18. ↑  «Et viktig skritt inn i framtiden». *Forsvaret*. Besøkt 3. mars 2022.

Eksterne lenker
---------------

* (no) Hæren på Forsvaret.no
* (no) Lagførerskolen i Hæren